5 Badisa ba letsomane la Modimo ba na le boikarabelo jwa go senka dinku tse di timetseng le go leka go di thusa. Moaposetoloi Paulo o ne a gopotsa bagolwane ba Bakeresete ba kwa Efeso wa bogologolo maikarabelo a bone a bodisa fa a ne a re: “Itlhokomeleng lo bo lo tlhokomele letsomane lotlhe, le moya o o boitshepo o lo tlhomileng balebedi mo go lone, gore lo dise phuthego ya Modimo, e a neng a e reka ka madi a Morwawe.” (Dit. 20:28) Moaposetoloi Petere le ene o ne a kgothatsa banna ba bagolwane ba ba tloditsweng a re: “Disang letsomane la Modimo le lo le tlhokometseng, e seng ka go patelelwa, mme e nne ka go rata; e bile e seng ka go rata poelo ya go sa ikanyege, mme e nne ka tlhagafalo; gape e seng ka go rena mo go ba e leng boswa jwa Modimo, mme e nne ka go nna dikao mo letsomaneng.”—1 Pet. 5:1-3.